Document ID: /roh_data/filtered/fineweb-2-filterrobots_roh.jsonl.gz/44017

Tests da corona ella fatschentas – nus testein!
La Tarcisi Maissen SA separticipescha als tests da corona ella fatschentas dil Grischun
Bugen prestein nossa contribuziun per dumignar sut controlla las infecziuns da Covid. Ina gronda part da nos conluvrers separticipescha voluntari e regularmein als tests da Covid-19. Ils tests da spida ein sempels da menar atras. Aschia san persunas infectadas senza simtoms vegnir isoladas ed ulteriuras persunas protegidas. Cun quels tests survegnan conluvrers, lur famiglias e nossa clientella segirtad ed in bien sentiment.
Purtader dil premi solar svizzer
Ils indrezs solars da PV sin nos tetgs dallas hallas da menaschi, cun ina prestaziun da 664 kWp, produceschan annualmein ca. 560ʼ000 kWh forza electrica. Quei ei dapli ch’il dubel digl agen diever e corrispunda al diever da ca. 130 casadas. Sco renconuschientscha per nies grond engaschi vein retschiert igl october 2019 il renomau «premi solar svizzer» ella categoria instituziuns.
Crap natural ord la cava a Val S. Pieder
La marca «Valser Naturstein» vegn representada exclusivamein dalla Tarcisi Maissen SA. Il 2018 ha nossa fatschenta surpriu ils dretgs d’utilisaziun dalla cava da crappa Garlag a Val S. Pieder – e leutier l’elavuraziun da crappa. Bugen presentein a Vus en in discuors persunal las qualitads dil crap particular.
Ferms ella construcziun cun elements
La maschina nova per la producziun d’elements, per la quala nus vein engrondiu nossa lennaria, ei gia en survetsch cumplein. Il video demonstrescha, co la maschina fresa ord in lenn rodund ina canal da lenn – spert ed exact.
Tancadi d’electricitad solara
Nos tetgs solars produceschan avunda energia per cuvierer dapli che 100% da nies diever d’electricitad. Aschia flessegia ina part dall’energia era el niev tancadi public d’electricitad solara.